Apramicina

A apramicina (tamén coñecida como Nebramycin II ou Apralan) é un antibiótico do grupo dos aminoglicósidos, que se utiliza en veterinaria, pero non en medicina humana. Está formada por dous residuos de azucre e unha desoxiestreptamina monosubstituída PubChem. Prodúceo a bacteria Streptomyces tenebrarius . Está indicada para o tratamento de diversas infeccións por bacterias gramnegativas en animais, como coliformes ou salmonelas Drug Bank. Na Unión Europea está permitida para tratar a porcos, vacas, coellos e polos, pero non para tratar animais que produzan leite ou ovos para consumo humano.

 Mecanismo de acción 
A apramicina diferénciase doutros aminoglicósidos no seu mecanismo de acción, que consiste en bloquear a translocación durante a síntese proteica. Ademais ten a capacidade de unirse tamén ao sitio de descodificación dos ribosomas eucarióticos malia as diferenzas que existen en residuos chave necesarios para o recoñecemento con respecto ao sitio de descodificación bacteriano. A apramicina únese ao suco profundo do ARN, que forma unha hélice amontoada, que comprende emparellamentos non canónicos entre as bases nitroxenadas C-A e G-A e unha adenina que sobresae. O modo de unión da apramicina ao sitio de descodificación do ARN humano é distinto do modo en que recoñecen ese sitio os aminoglicósidos nas bacterias, o que suxire unha base molecular na acción da apramicina en bacterias e eucariotas.

 Notas 

Categoría:Carbohidratos
Categoría:Antibióticos
Categoría:Aminoglicósidos